
POLÍCIA OPÄTOVNE ZAZNAMENALA POKUS O PODVOD !!!

V tomto týždni sme v našom Trenčianskom kraji zaznamenali pokus o spáchanie podvodu na 62 ročnej seniorke. Táto bola prostredníctvom SMS správy informovaná, že jej 39 ročný syn, ktorý pracuje vo Švajčiarsku, má pokazený mobilný telefón a má nové telefóne číslo. Predmetom správy bolo, že syn má problém a potrebuje finančné prostriedky vo výške 1.855,-€, kde podvodník zaslal aj IBAN na prípadnú transakciu. Seniorka sa nedala oklamať a v predstihu zatelefonovala svojmu synovi, ktorý jej povedal, že nemá žiadny problém a taktiež nepotrebuje žiadne peniaze. Seniorka bola v uvedenom prípade obozretná, zachovala si chladnú hlavu a nedala sa oklamať. Predmetnú skutočnosť ihneď oznámila na telefónnom čísle 158 skôr, ako sa stala obeťou podvodníka, pričom jej nebola spôsobená žiadna škoda.     
Spôsobov na vylákanie peňazí je veľa. V uvedenom prípade sa podvodník snažil dostať k finančným prostriedkom resp. k bankovým údajom za účelom ich zneužitia prostredníctvom falošnej legendy, kvôli ktorej by seniorka v mylnej domnienke pomoci svojmu synovi zaslala finančnú hotovosť alebo by poskytla svoje bankové údaje podvodníkovi. Našťastie oslovená seniorka konala rozvážne s chladnou hlavou a v predstihu kontaktovala svojho syna. Nedala sa oklamať a predmetnú skutočnosť ihneď nahlásila na známom telefónnom čísle 158.  
Seniorov upozorňujeme aj naďalej, aby boli obozretní voči osobám, ktoré ich osobne či telefonicky kontaktujú a žiadajú od nich peniaze pod rôznymi zámienkami. Zdôrazňujeme, aby neodovzdávali žiadne cennosti neznámym ľuďom, nevyberali svoje úspory pre cudzie osoby, príp. nerealizovali finančné transakcie na čísla účtov, ktoré sú im nahlásené počas podvodného telefonátu a nevpúšťali cudzie osoby do svojich príbytkov.

Podvodníci nemajú zábrany, nedajte sa oklamať !!!
· Nekomunikujte s osobami, ktoré sa v telefóne vydávajú za Vášho príbuzného, lekára, vojaka, policajta, kňaza či inú osobu, ktorá od Vás žiada peniaze, takýto hovor ihneď ukončite !
· Obratom si overte skutočnosti, ktoré Vám boli oznámené v telefóne !
· Nevyhadzujte z okna peniaze, cenné predmety a neodovzdávajte ich cudzej osobe ! 
· [bookmark: _GoBack]Každý telefonát, prostredníctvom ktorého sa snaží od Vás neznáma osoba vylákať finančné prostriedky alebo cennosti, si vopred preverte na známom telefónnom čísle 158, aj keď Vám neznáma osoba uvedie, že tak nemáte robiť ! 
· Neposkytujte svoje bankové údaje tretím stranám a radšej sa poraďte so svojimi príbuznými alebo v pobočke Vašej banky !
· Nedôverujte prehnane zvýhodneným investičným príležitostiam !
· V prípade akéhokoľvek podozrenia vopred kontaktujte políciu na čísle 158 ! 

